OpenLLM-France/wikimedia huggingface dataset:
# Ogier Preteceille

Ogier Preteceille fou un periodista i traductor francès del segle xx. De nacionalitat francesa, va ser col·laborador al llarg de les dècades de 1920 i 1930 de publicacions periòdiques espanyoles com El Pueblo, El Sol, Leviatán, Claridad, Nueva Cultura, Nueva España, o Crisol, entre d'altres. El 1926, va traduir la novel·la de sàtira utòpica Erewhon: or, Over the Range, de l'anglès Samuel Butler, al castellà, sota el títol Erewhon o allende las montañas. Va ser arrestat després de la Revolució d'Astúries de 1934.

## Referències

* 1 2 Arbeloa, 2015, p. 320.
* 1 2 3 4 5 6 Gubern i Hammond, 2012, p. 259.
* ↑ Desvois, 1977, p. 117.
* ↑ Mañá Delgado et al., 1997, p. 40.
* ↑ Preteceille, 1930, p. 13.
* ↑ Tuñón de Lara, 1972, p. 25.
* ↑ Navarro, 2004.
* ↑ Martín Rodríguez, 2014, p. 10.

## Bibliografia

* Arbeloa, Víctor Manuel. El quiebro del PSOE (1933-1934): Del gobierno a la revolución. O.C. (en castellà). ACCI (Asoc. Cultural y Científica Iberoameric.), 2015. ISBN 978-84-15705-66-6.
* Desvois, Jean Michel. La prensa en España (en castellà). Siglo XXI de España, 1977. ISBN 9788432302688.
* Gubern, Román; Hammond, Paul. Luis Buñuel: The Red Years, 1929–1939 (en anglès). University of Wisconsin Press, 2012. ISBN 978-0-299-28473-2.
* Mañá Delgado, Gemma; García Heredero, Rafael; Monferrer Catalán, Luis; Esteve Juárez, Luis A. La voz de los náufragos: la narrativa republicana entre 1936 y 1939 (en castellà). Ediciones de la Torre, 1997. ISBN 84-7960-199-X.
* Martín Rodríguez, Mariano «Panorama de la ficción científica y especulativa española moderna y su recepción hasta la guerra civil de 1936» (en castellà). Hélice, 2, 3, 2014, pàg. 5-32. Arxivat de l'original el 2016-08-06 [Consulta: 15 desembre 2015].
* Navarro, Justo «Pasado futuro. Samuel Butler» (en castellà). Babelia, 24-01-2004.
* Preteceille, Ogier «Un rebelde» (en castellà). Nueva España, año I, 5, 01-04-1930. Arxivat de l'original el 2015-12-22 [Consulta: 15 desembre 2015].
* Tuñón de Lara, Manuel «Intelectuales de la monarquía a la república» (en castellà). Triunfo, 507 extra, 1972, pàg. 17-29.
# Orbeg

El orbeg fou el títol del governador d'Or-Kapi (Perekop) al Kanat de Crimea. Era la quarta dignitat de l'estat després del kan, el kalghay i el nureddin.
El càrrec va recaure habitualment en algun mirza (cap tribal) de la tribu dels Shirin, que s'havia distingit en combat. Rebia part dels ingressos d'Or-Kapi i tres ovelles per cada ramat que pasturava a la zona.

## Referències

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Otello (pel·lícula de 1906)

Otello és una pel·lícula muda italiana estrenada el 30 d'octubre del 1906 dirigida per Mario Caserini i Gaston Velle. La trama de la pel·lícula és inspirata en la tragèdia homònima escrita cap el 1603 per William Shakespeare. Té una durada de 4 minuts. Fou produïda per la Società Italiana Cines.

## Trama

Otello conegut com "El moro de Venècia" és enganyat pel malvat Iago que li fa descobrir sentiments ocults d'ira i gelosia que ni tan sols sabia que existien. Així, el desprevingut Otel·lo comença a sospitar de les intencions de la seva dona Desdèmona i finalment la mata, però no s'ha acabat: ara la fúria que l'oprimeix és implacable i així l'home de cabell fosc comença a tenir dues cares: el Otel·lo mans i apassionat i el seu fènix explosiu que el portarà al suïcidi després de la notícia del descobriment de l'engany.

## Repartiment

* Ubaldo Maria Del Colle: Otel·lo
* Maria Caserini: Desdèmona
* Mario Caserini: Iago
* Fernanda Negri Pouget: Emília

## Notes

* ↑ «Otello (1906) - Mix-Movie.com». www.mix-movie.com. Arxivat de l'original el 2022-02-12. [Consulta: 17 juny 2022].
* ↑ pag. 65 del llibre Veneto in film: il censimento del cinema ambientato nel territorio, 1895-2002 di P. Zanotto del 2002, ed. Marsilio
# Palutrus meteori

Palutrus meteori és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,2 cm de longitud total.
* Aleta caudal arrodonida.

## Hàbitat

És un peix marí, de clima tropical i associat als esculls de corall.

## Distribució geogràfica

Es troba al Mar Roig, el sud d'Oman i les Illes Ryukyu.

## Observacions

És inofensiu per als humans.

## Referències

* ↑ World Register of Marine Species (anglès)
* ↑ BioLib (anglès)
* ↑ «Palutrus meteori». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Operació Barco

L'operació Barco o operació Vaixell fou una operació de trasllat d'aigua de la península a Mallorca en vaixells que es perllongà entre el juny del 1995 i el novembre de 1997 i que suposà el trasllat de milions de metres cúbics d'aigua del riu Ebre amb un cost total de 4500 milions de pessetes. L'operació fou executada pel Ministeri d'Obres Públiques d'Espanya. El ministre, llavors, era Josep Borrell i Fontelles i aquesta operació fou feta a petició del llavors president de les Illes Balears, Gabriel Cañellas.
L'operació es contractà a la naviliera Fernández Tapias i l'aigua es comprà per un import de 1200 milions de pessetes al Consorci d'Aigües de Tarragona. El transport es feu amb el petroler Móstoles i l'aigua s'emmagatzemava en un altre vaixell anclat al port de Palma anomenat Cabo Prior. L'operació es va posar en marxa de forma precipitada i això va fer que el primer carregament d'aigua (60000 m³) acabàs a la mar perquè la pintura amb la qual s'havia pintat l'interior del vaixell magatzem no havia tengut prou temps per eixugar. Es feren un total de 275 viatges, on el Móstoles transportà un total de 16.7 milions de metres cúbics d'aigua.

## Referències

* ↑ «Sequera, sequeres», 28-01-2016. Arxivat de l'original el 2020-07-27. [Consulta: 27 juliol 2020].
* ↑ «L'operació Vaixell es liquida 9 anys després de la fi dels transvasaments», 21-03-2006. Arxivat de l'original el 2020-07-27. [Consulta: 27 juliol 2020].
* 1 2 3 4 5 6 «25 años de la ‘Operación Barco’» (en castellà), 30-05-2020. [Consulta: 27 juliol 2020].
# Palau de Marivent

El Palau de Marivent és una construcció moderna situada a Cala Major, a Palma. El Palau fou usat pel rei Joan Carles I i la seva família com a residència d'estiu i ho continua sent per a Felip VI i la seva família.
La finca fou construïda per l'arquitecte Guillem Forteza Pinya entre 1923 i 1925, per encàrrec del pintor Ioannes Saridakis, el qual hi visqué fins que es va morir. El 1966, la seva vídua, Anunciación Marconi Taffani, cedí la construcció i els terrenys a la Diputació Provincial de Balears, a condició que s'hi creés un museu que portés el nom del pintor i que romangués obert al públic, condicions que es compliren fins al 1973 quan la Diputació cedí la finca als aleshores prínceps d'Espanya, fet que provocà que els descendents de Saridakis denunciessin les autoritats als tribunals de justícia per incompliment de condicions de cessió i així recuperessin els béns mobles de l'interior de la finca pertanyents a la seva família.

## Referències

* ↑ El Suprem ordena entregar als hereus de Saridakis els béns de Marivent.

## Enllaços externs

* Palau de Marivent
# ONPIA

ONPIA és el nom comú (sorgit del seu anagrama) de la Organización de las Naciones y Pueblos Indígenas en Argentina (Organització de les Nacions i Pobles Indígenes en l'Argentina) dedicada a defensar els drets de tota mena dels indígenes a l'Argentina. Es va crear l'any 2003. Actua a tot el país.
La seva bandera és blanca amb l'emblema al centre sobre el qual les lletres ONPIA en negre; sota l'emblema el nom de l'organització en dues línies.

## Referències

* ↑ «Fitxa d'OONPIA a Gloobal». Arxivat de l'original el 2018-04-02. [Consulta: 1r abril 2018].

## Enllaços externs

* Onpia Argentina. Pàgina de Facebook
* La Organización de Los Pueblos Indígenas en Argentina: El caso de la ONPIA Arxivat 2012-07-04 a Wayback Machine.. PDF amb detalls de les activitats
# ONL

«ONL» té aquests significats:
* Organització no lucrativa
* Organització Nacional Lahu, vegeu Lahu
# Pancalieri

Pancalieri és un comune (municipi) de la ciutat metropolitana de Torí, a la regió italiana del Piemont, situat a uns 30 quilòmetres al sud-oest de Torí. A 1 de gener de 2019 la seva població era de 2.091 habitants.
Pancalieri limita amb els següents municipis: Osasio, Virle Piemonte, Vigone, Lombriasco, Casalgrasso, Villafranca Piemonte, Faule i Polonghera.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Pal·ladosilicur

El pal·ladosilicur és un mineral de la classe dels elements natius. Rep el nom per la seva composició.

## Característiques

El pal·ladosilicur és un silicur de fórmula química Pd₂Si. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema hexagonal.
Segons la classificació de Nickel-Strunz, el pal·ladosilicur pertany a «01.BB - Silicurs» juntament amb els següents minerals: zangboïta, suessita, mavlyanovita, perryita, fersilicita, naquita, ferdisilicita, linzhiïta, luobusaïta, gupeiïta, hapkeïta i xifengita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: 86891.

## Formació i jaciments

Va ser descoberta a la intrusió de Kapalagulu, a la regió de Kigoma (Tanzània), on es troba en forma de grans d'entre 0,7 i 39,1 mm de diàmetre, associada a cromita. També ha estat descrita a l'escull UG-2, al districte municipal de Bojanala Platinum (Sud-àfrica). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Palladosilicide» (en anglès). Mindat. [Consulta: 10 gener 2022].
# Pal·ladobismutarsenur

El pal·ladobismutarsenur és un mineral de la classe dels sulfurs.

## Característiques

El pal·ladobismutarsenur és un sulfur de fórmula química Pd₂(As,Bi). Cristal·litza en el sistema ortoròmbic. Es troba en forma de grans irregulars de fins a 165 micres. La seva duresa a l'escala de Mohs és 5.
Segons la classificació de Nickel-Strunz, el pal·ladobismutarsenur pertany a «02.AC: Aliatges de metal·loides amb PGE» juntament amb els següents minerals: atheneïta, vincentita, arsenopal·ladinita, mertieïta-II, stillwaterita, isomertieïta, mertieïta-I, miessiïta, palarstanur, estibiopal·ladinita, menshikovita, majakita, pal·ladoarsenur, pal·ladodimita, rodarsenur, naldrettita, polkanovita, genkinita, ungavaïta, polarita, borishanskiïta, froodita i iridarsenita.

## Formació i jaciments

Va ser descoberta l'any 1976 a la mina Stillwater, a Nye (Montana, Estats Units). També ha estat descrita a Mokopane (Sud-àfrica), Fedorovo (Rússia) i a Coldwell (Canadà). Es troba en concentrats de minerals pesants, normalment associada a altres minerals com: pal·ladoarsenur, calcita i un mineral no determinat de pal·ladi, tel·luri i bismut.

## Referències

* ↑ «Palladobismutharsenide» (en anglès). Mindat. [Consulta: 4 febrer 2016].
* 1 2 «Palladobismutharsenide» (en anglès). Handbook of Mineralogy. [Consulta: 4 febrer 2016].
# Paolo Bacigalupi

Paolo Bacigalupi (Paonia, 6 d'agost de 1972) és un escriptor de ciència-ficció i fantasia estatunidenc. Ha rebut diversos premis Hugo, Nébula, Compton Crook, Theodore Sturgeon i Michael L. Printz. La seva primera novel·la, The Windup Girl (traduïda al castellà com La chica mecánica) es va publicar el 2009 i va guanyar els premis Hugo, Nébula i John W. Campbell Memorial l'any següent.
Va néixer a Colorado Springs. Es va graduar en estudis asiàtics i va viure a la Xina una temporada per aprendre l'idioma.

## Obres publicades
### Novel·les

* The Windup Girl (Night Shade Books, 2009)
* Ship Breaker (Little, Brown and Company, 2010)
* The Drowned Cities (Little, Brown and Company, 2012)
* Zombie Baseball Beatdown (2013)
* The Doubt Factory (2014)
* The Water Knife (2015)
* Tool of War (2017)
* The Tangled lands, with Tobias S. Buckwell (2018, Saga Press)

### Antologies

* Bacigalupi, Paolo (2008). Pump Six and other stories. Night Shade Books.

### Novel·les curtes

* The Alchemist (Subterranean Press, 2011) with J. K. Drummond

### Contes

* "Pocketful of Dharma" (1999)
* "The Fluted Girl" (2003)
* "The People of Sand and Slag" (2004)
* "The Pasho" (2004)
* "The Calorie Man" (2005)
* "The Tamarisk Hunter" (2006)
* "Pop Squad" (2006)
* "Yellow Card Man" (2006)
* "Softer" (2007)
* "Small Offerings" (2007)
* "Pump Six" (2008)
* "The Gambler"

## Referències

* ↑ «Bacigalupi’s Ship Breaker Nominated for National Book Award» (en anglès). Locus Online.
* ↑ «Paolo Bacigalupi: The Windup Boy» (en anglès). Locus Online.

## Enllaços externs

* Pàgina web oficial
# Papa Joan X

Joan X (Borgo Tossignano, ? – Roma, maig del 928) va ser papa de l'Església Catòlica del 914 al 928.
Va ser el quart papa del període conegut com a pornocràcia, i com els seus predecessors va ser escollit gràcies a l'ajuda i l'influèencia del senador romà Teofilacte, la seva esposa Teodora i la seva filla Mariozza. Abans d'esdevenir papa havia ocupat les dignitats eclesiàstiques de bisbe de Bolonya i arquebisbe de Ravenna gràcies als seus mentors.
El seu pontificat s'inicià amb l'increment dels atacs musulmans a les costes italianes des de les seves bases a Sicília. Per tal de posar fi als atacs va aconseguir formar una coalició de diferents prínceps italians, entre els quals hi havia el marit de Marozia Alberic I, Landulf de Benevent i el rei Berenguer I d'Itàlia, que fou atret a la causa en l'ocasió de la seva coronació el 915 com emperador del Sacre Imperi.
Va ser el primer papa a la història de posar-se al capdavant d'un exèrcit quan el 916 va liderar les forces que van aconseguir derrotar els musulmans.
El 924 va ser assassinat Berenguer I d'Itàlia, l'últim emperador del Sacre Imperi descendent de Carlemany. El càrrec d'emperador va quedar vacant fins que el 962 l'ocuparà Otó I.
El tron d'Itàlia també va quedar vacant amb la mort de Berenguer I, i el papa Joan X va decidir ajudar com a successor a Hug el Negre, cosa que li va suposar l'enfrontament amb Mariozza, qui va ordenar al seu segon marit Guiu de Toscana a dirigir-se a Roma al front d'un exèrcit, deposar el papa i empresonar-lo. Joan X va morir a la presó el maig de 928.

## Referències

* ↑ «John X (860-928)» (en anglès). Find A Grave Memorial. [Consulta: 23 novembre 2020].
* ↑ «Ioannes X» (en llatí). Operum Omnium Conspectus seu 'Index of available Writings'. Cooperatorum Veritatis Societas. [Consulta: 23 novembre 2020].
# Ofèlia

* Per a altres significats, vegeu «Ofèlia (satèl·lit)».
Ofèlia és un personatge fictici femení de l'obra teatral Hamlet, escrita per William Shakespeare cap a l'any 1600. És l'enamorada del príncep danès Hamlet, germana de Laertes i filla del lord camarlenc Poloni, home de confiança del rei de Dinamarca. Típica heroïna al gust del romanticisme, especialment durant el segle xix, ha estat inspiració de nombroses pintures i d'un famós poema, Ophélie, d'Arthur Rimbaud. Al segle xx, Richard Brautigan va escriure el poema El rapte d'Ofèlia. Al llarg dels temps, ha estat protagonista o referenciada en nombroses manifestacions artístiques i culturals dins de camps diferents com la literatura, el cinema, la música, els videojocs i fins i tot dona nom a l'asteroide 171 Ophelia i a un satèl·lit d'Urà.
Dona nom al terme "ofelització" que va crear Gaston Bachelard per a parlar de ciutats que ell considera mortes, que han estat brillants i mantenen una certa bellesa però que s'han deixat abandonar, com per exemple Bruges.
Es considera un mite o arquetip. Per a Bachelard, alguns elements que se li solen associar són les flors al seu voltant i als seus cabells no recollits, un vestit ric i sovint blanc, la natura, la nit o la lluna. Se la sol representar just abans de morir, amb flors al salze o cantant, o bé ja morta, però de manera que sembla adormida. El vestit s'infla al voltant d'ella, que queda envoltada de flors, d'una llarga cabellera i del teixit, flotant. La seva mort en Hamlet és molt detallada i bellament descrita per Gertrudis, la mare del príncep Hamlet, a la fi del quart acte.

## Referències

* ↑ Bachelard, Gaston. L'Eau et les Rêves. Essai sur l'imagination de la matière (en francès). París: librairie José Corti, 1942.
# Palau Vaticà

El Palau Vaticà o Palau Apostòlic, és la residència oficial del papa a la Ciutat del Vaticà.
El palau és un complex d'edificis, comprenent l'Apartament papal, les oficines de govern de l'Església Catòlica, un grapat de capelles, el Museu de Vaticà i la Biblioteca vaticana. En tot hi ha sobre mil habitacions amb la més famosa incloent la Capella Sixtina i el seu sostre cèlebre la pintura al fresc per Miquel Àngel (restablert entre 1980-1990) i les Estances de Rafael.
Les altres residències papals estan al Palau del Laterà, i el Castell Gandolfo fora de Roma.
Abans de 1871, el Palau del Quirinal era la residència oficial del papa. Després de l'esfondrament final dels Estats Pontificis el 1870, el Rei d'Itàlia confiscava aquest palau el 1871, fent d'això la residència oficial del rei; després de l'abolició de la monarquia italiana el 1946, fou per la residència del President de la República Italiana.
# Oursinita

L'oursinita és un mineral de la classe dels silicats, que pertany al grup de la sklodowskita. Rep el seu nom del francès oursin, en al·lusió a la seva aparença com un eriçó de mar.

## Característiques

L'oursinita és un nesosilicat de fórmula química Co(UO₂)₂(SiO₃OH)₂·6H₂O. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema ortoròmbic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, l'oursinita pertany a «09.AK: Estructures de nesosilicats (tetraedres aïllats), uranil nesosilicats i polisilicats» juntament amb els següents minerals: soddyita, cuproklodowskita, sklodowskita, boltwoodita, kasolita, natroboltwoodita, uranofana-β, uranofana, swamboïta, haiweeïta, metahaiweeïta, ranquilita, weeksita, coutinhoïta, ursilita, magnioursilita, calcioursilita i uranosilita.

## Formació i jaciments

Va ser descoberta a la mina Shinkolobwe, també coneguda com a Kasolo, a la localitat de Shinkolobwe, a Katanga, a la República Democràtica del Congo. Es tracta de l'únic indret on ha estat trobada aquesta espècie mineral.

## Referències

* ↑ «Oursinite» (en anglès). Mindat. [Consulta: 27 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 27 octubre 2017].
# Palha Carga

Palha Carga és una vila a l'oest de l'illa de Santiago a l'arxipèlag de Cap Verd. Està situada a 4 kilòmetres al sud-oest d'Assomada.

## Vegeu també

* Llista de nuclis de població de Cap Verd
# Palewyami

El palewyami, també conegut com a altinin i yokuts Poso Creek, fou una de les llengües yokuts de Califòrnia.
El palewyami fou parlat al comtat de Kern, al llarg de Poso Creek. La llengua no es parla des de la dècada de 1930.

## Referències

* ↑ «Palewyami - MultiTree». Arxivat de l'original el 2012-06-05. [Consulta: 31 agost 2012].

## Bibliografia

* Gamble, Geoffrey, Yokuts Imperative and Demonstrative Pronouns, American Indian Linguistics and Ethnography in Honor of Laurence C. Thompson (eds., Anthony Mattina and Timothy Montler), pp. 385-396, Missoula, University of Montana Occasional Papers in Linguistics, no. 10, 1993, ISBN 1-879763-10-9

## Enllaços externs

* Palewyami a California Language Archive Arxivat 2012-08-25 a Wayback Machine.
* «Yokuts languages». Survey of California and Other Indian Languages, 2010.
# Papil·la

«Papil·la» té aquests significats:
* Papil·la genital
* Papil·la gustativa, protuberància de la llengua
* Papil·la renal, lloc per on es buida l'orina
* Papil·la de Vater
* Papil·la òptica
* Papil·la vegetal és una cèl·lula epidèrmica que forma una protuberància cònica, per exemple "l'estigma papil·lós de l'olivera".
# Papilionàcia

«papilionàcia» té aquests significats:
* Botànica: Tipus de corol·la amb un pètal superior característic.
* Botànica: Nom usat en alguns sistemes de classificació taxonòmica per a la família de les Fabaceae. Vegeu Lleguminosa.
# Paraula esdrúixola

Una paraula esdrúixola o paraula proparoxítona té l'accent de mot a l'antepenúltima síl·laba (exemples: bàdminton, bòbila, dàrsena, fórmula, góndola, llúdriga, magnètiques, mànager, màquina, màrfega, òpera, Àfrica, Fàtima, Sòcrates, Gènova).
Les paraules esdrúixoles són una mica menys freqüents en català que les planes o les agudes. Així, per exemple, no hi ha formes verbals esdrúixoles, sinó solament planes (com anava) o agudes (com aniré) i, de fet, una part de les paraules esdrúixoles són formes del femení de paraules planes, com cérvola, frívola, típica o única (femenins esdrúixols dels masculins plans cérvol, frívol, típic o únic, respectivament).
En català, les paraules esdrúixoles s'accentuen gràficament totes per indicar-ne la pronunciació, llevat dels noms propis estrangers gràficament no adaptats: Amsterdam, Edison, Gulliver, Liverpool, Washington. Ara bé, encara que gràficament cal accentuar adverbis en -ment com fàcilment o hàbilment, perquè mantenen l'accent gràfic del component de l'esquerra, tots els adverbis en -ment són mots aguts i no pas esdrúixols (com tampoc no són sobreesdrúixols adverbis com mínimament, tènuement o típicament) i l'accent gràfic es correspon amb l'accent secundari i no amb l'accent de mot. Per això, per exemple, l'adverbi llargament rima amb el nom allargament o no s'accentuen gràficament adverbis com amargament, pobrament o purament, que tenen un accent secundari a l'antepenúltima síl·laba.

## Vegeu també

* accent agut o oxíton (paraula aguda o oxítona)
* accent pla o paroxíton (paraula plana o paroxítona)
* Accentuació en català
* accent prosòdic

## Referències

* ↑ Institut d'Estudis Catalans. Ortografia catalana. 2a. Barcelona: Institut d'Estudis Catalans, 2022, p. § 3.1.1.6. ISBN 978-84-9965-649-6.
# Paraula fòssil

Una paraula fòssil és un mot preservat en una expressió o frase feta però que es troba inusat o fins i tot obsolet en qualsevol altre context. Una paraula fòssil és un mot que representa una fase antiga en l'evolució de la llengua.

## Examples en català

* ans, com en ans al contrari
* antuvi, com en de bell antuvi
* quòniam, com en tros de quòniam
* trinca, com en nou de trinca

## Referències

* 1 2 Diccionari català-valencià-balear
* ↑ Fósiles lingüísticos Arxivat 2018-03-14 a Wayback Machine., amb exemples en castellà
* ↑ 35 Fossil Words, amb exemples en anglès

## Vegeu també

* Col·locació
* Arcaisme